Foto: AP Photo / Bernat Armangue Myanmadan Bangladeshga qochgan rohingya millatiga mansub qochqinlar soni ayni vaqtda baholanayotganidan ikki barobar ko‘proq, ya’ni 300 minggachani tashkil qilishi mumkin. Bu haqda BMTning Butunjahon oziq-ovqat dasturining Bangladeshdagi vakili Dipayan Bxattachariyga iqtibos keltirgan holda Reuters axborot agentligi xabar bermoqda. Avvalroq 146 ming rohingya-qochqinlari haqida xabar qilinayotgandi. Bundan kelib chiqib, Butunjahon oziq-ovqat dasturi 4 oy davomida 300 ming qochqinni yuqori kaloriyali biskvit va guruch bilan ta’minlash uchun qo‘shimcha 13,3 mln dollar mablag‘ga ehtiyoj sezadi.